కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
శుభమన్ గిల్ శతకం.. ఫైనల్లో భారత్-సి
294 పరుగుల లక్ష్య ఛేదనలో భారత్- సి జట్టు ఓపెనర్లు అజింక్య రహానె (14), అభినవ్ ముకుంద్ (37) నిరాశపరచగా.. సురేశ్ రైనా (2) తక్కువ స్కోరుకే పెవిలియన్ చేరిపోయాడు.
Samayam Telugu | Updated:
Oct 25, 2018, 06:24PM IST
శుభమన్ గిల్ శతకం.. ఫైనల్లో భారత్-సి
భారత యువ క్రికెటర్ శుభమన్ గిల్‌ శతకంతో మళ్లీ సత్తాచాటాడు. అండర్-19 ప్రపంచకప్‌లో శతకంతో వెలుగులోకి వచ్చిన ఈ హిట్టర్.. తాజాగా భారత్-ఎ జట్టుతో జరిగిన దేవధర్ ట్రోఫీలోనూ సెంచరీ బాదేశాడు. దీంతో.. అతను ప్రాతినిథ్యం వహిస్తున్న భారత్- సి జట్టు ఘన విజయంతో టోర్నీ ఫైనల్లోకి అడుగుపెట్టింది. భారత్-ఎ, సి జట్ల మధ్య శనివారం ఫైనల్
జరగనుంది.
ఫిరోజ్ షా కోట్ల వేదికగా జరిగిన ఈ మ్యాచ్‌లో టాస్ గెలిచిన భారత-ఎ జట్టు కెప్టెన్ దినేశ్ కార్తీక్ బ్యాటింగ్ ఎంచుకున్నాడు. ఓపెనర్లు అభిమన్యు (69: 103 బంతుల్లో 5x4), అనమోల్‌ప్రీత్ సింగ్ (59: 56 బంతుల్లో 9x4, 1x6)తో పాటు నితీశ్ రాణా (68: 76 బంతుల్లో 6x4, 1x6) అర్ధశతకాలు బాదడంతో తొలుత బ్యాటింగ్ చేసిన భారత్-ఎ జట్టు నిర్ణీత 50 ఓవర్లలో 6 వికెట్ల నష్టానికి 293 పరుగులు చేసింది.
లక్ష్య ఛేదనలో భారత్- సి జట్టు ఓపెనర్లు అజింక్య రహానె (14), అభినవ్ ముకుంద్ (37) నిరాశపరచగా.. సురేశ్ రైనా (2) తక్కువ స్కోరుకే పెవిలియన్ చేరిపోయాడు. అయితే.. మరో యువ క్రికెటర్ ఇషాన్ కిషన్ (69: 60 బంతుల్లో 11x4)తో కలిసి నిలకడగా ఆడిన శుభమన్ గిల్ (106 నాటౌట్: 111 బంతుల్లో 8x4, 3x6) అజేయ శతకంతో జట్టుని తిరుగులేని స్థితిలో నిలిపాడు. ఈ జోడీ నాలుగో వికెట్‌కి 121 పరుగుల భాగస్వామ్యం నెలకొల్పగా.. జట్టు స్కోరు 206 వద్ద ఇషాన్ ఔటయ్యాడు. ఆ తర్వాత వచ్చిన సూర్యకుమార్ యాదవ్ (56 నాటౌట్: 36 బంతుల్లో 3x4, 4x6) మెరుపు అర్ధశతకం బాదడంతో భారత్- సి జట్టు 47 ఓవర్లలోనే 296/4తో విజయాన్ని అందుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.